PATVIRTINTA

 Trakų r. Lentvario Henriko Senkevičiaus

 gimnazijos direktoriaus

 2017 m. gegužės 25 d. įsakymu Nr. V-112

**VAIKŲ PRIĖMIMO Į TRAKŲ R. LENTVARIO HENRIKO SENKEVIČIAUS GIMNAZIJOS IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠAS**

**I SKYRIUS**

**BENDROSIOS NUOSTATOS**

1. Vaikų priėmimo į Trakų r. Lentvario Henriko Senkevičiaus gimnazijos ikimokyklinio ir priešmokyklinio ugdymo grupes (toliau – darželis) tvarkos aprašas (toliau – Aprašas) reglamentuoja vaikų priėmimą į Trakų r. Lentvario Henriko Senkevičiaus gimnazijos ikimokyklinio/priešmokyklinio ugdymo grupes, vykdančias ikimokyklinio ir priešmokyklinio ugdymo programas bei nustato bendruosius ikimokyklinio ir priešmokyklinio ugdymo grupių komplektavimo kriterijus.

2. Aprašo tikslas – užtikrinti ikimokyklinio ir priešmokyklinio ugdymo paslaugų prieinamumą Trakų rajono savivaldybės, Lentvario seniūnijos gyventojams, tinkamai paskirstyti ikimokyklinio ir priešmokyklinio amžiaus vaikų srautus, organizuoti lankančiųjų ir pageidaujančių lankyti ugdymo įstaigą vaikų apskaitą.

3. Aprašas grindžiamas humaniškumo, demokratiškumo, prieinamumo, skaidrumo principais.

4. Aprašas parengtas vadovaujantis Lietuvos Respublikos švietimo įstatymo (Žin., 1991, Nr.23–593; 2011, Nr. 38–1804) 29 straipsnio 6 dalimi, Trakų rajono savivaldybės tarybos 2013 m. sausio 31 d. sprendimu Nr. S1-23 „Vaikų priėmimo į Trakų rajono savivaldybės mokyklas, vykdančias ikimokyklinį ir priešmokyklinį ugdymą, tvarkos aprašas“.

**II SKYRIUS**

**PRIĖMIMO TVARKA**

5. Ugdyti(s) pagal ikimokyklinio ugdymo programą priimami vaikai nuo 3 metų amžiaus (tais kalendoriniais metais vaikui turi sueiti 3 metai).

6. Ugdyti(s) pagal priešmokyklinio ugdymo programą priimami vaikai, kuriems tais kalendoriniais metais sukanka 6 metai ar 5 metų vaikai, pateikus tėvų (globėjų) prašymą bei Pagalbos mokiniui, mokytojui, mokyklai centro vaiko brandą liudijantį dokumentą.

7. Su Vaiko teisių apsaugos skyriaus nukreipimu, Švietimo ir mokslo ministro, Socialinės apsaugos ir darbo ministro nustatyta tvarka ir atvejais vaikui ikimokyklinis/priešmokyklinis ugdymas gali būti privalomas.

8. Ugdymo grupės formuojamos iš to paties arba skirtingo amžiaus vaikų: nuo 3 iki 7 metų – ne daugiau kaip 21 vaikas. Grupių sąrašai turi būti sudaromi neviršijant pagal amžiaus grupes nurodyto vaikų skaičiaus.

9. Priimant vaikus į ikimokyklinio/priešmokyklinio ugdymo grupes:

9.1. laikomasi eilės pagal tėvų (globėjų) prašymo registravimo datą;

9.2. prioritetai taikomi Tvarkoje nurodyto eiliškumo tvarka:

9.2.1. vaikams arčiausiai gyvenantiems prie darželio;

9.2.2. vaikams iš socialinės rizikos šeimų (su Vaiko teisių apsaugos nukreipimu);

9.2.3. vaikams iš socialiai remtinų šeimų;

9.2.4. vaikams iš globos namų;

9.2.5. vaikams, kurių brolis ar sesuo lanko tą pačią įstaigą;

9.2.6. vaikams, kuriuos augina vienas iš tėvų;

9.2.7. vaikams iš šeimų, auginančių tris ir daugiau vaikų;

9.2.8. vaikams, kurių vienas iš tėvų yra moksleivis ar studentas ir mokosi mokymo įstaigos dieniniame skyriuje;

9.2.9. priešmokyklinio amžiaus vaikams.

**III SKYRIUS**

**PRAŠYMŲ PATEIKIMO IR REGISTRAVIMO TVARKA**

10. Ikimokyklinio/priešmokyklinio ugdymo grupes komplektuoja įstaigos direktorius ar jo įgaliotas asmuo pagal prašymų, pateiktų iki birželio 1 d., skaičių.

11. Grupių ir vaikų skaičius patikslinamas iki rugsėjo 1 dienos.

12. Vaikai į grupes priimami, tėvams (globėjams) pateikus prašymą gimnazijos direktoriui. Prašyme nurodoma:

12.1. vaiko vardas, pavardė, gimimo data, faktinė gyvenamoji vieta;

12.2. pageidaujamas vaiko priėmimo į grupę laikas;

12.3. kontaktiniai tėvų (globėjų) duomenys.

13. Prie prašymo pridedama vaiko gimimo liudijimo kopija, kiti dokumentai, kuriais remiantis gali būti vaikui teikiami prioritetai.

14. Direktorius informuoja tėvus (globėjus), kad vaikui neatvykus iki prašyme nurodytos datos ir tėvams (globėjams) jos nepratęsus, prašymas nebegalioja.

15. Grupes komplektuoja gimnazijos direktorius. Grupės sukomplektuojamos kasmet iki birželio 1 d. Jeigu yra laisvų vietų, vaikų priėmimas vyksta visus metus.

16. Tėvų (globėjų) prašymai registruojami tėvų prašymų dėl vaikų priėmimo į darželį registracijos žurnale. Jame turi būti nurodoma:

16.1. eilės numeris;

16.2. vaiko vardas, pavardė;

16.3. faktinės gyvenamosios vietos adresas;

16.4. kontaktiniai telefonai;

16.5. nuo kada pageidauja pradėti lankyti darželį;

16.6. kokią grupę pageidauja lankyti;

16.7. vaiko gimimo data;

16.8. prašymo pateikimo data;

16.9. tėvų (globėjų) parašas;

16.10. kada ir į kokią grupę vaikas priimtas;

16.11. kada vaikas išbrauktas iš Gimnazijos vaikų sąrašo.

**IV SKYRIUS**

**PRIĖMIMO ĮFORMINIMAS**

17. Atvykę prašyme nurodytą vaiko priėmimo į darželį dieną, tėvai (globėjai) pateikia vaiko sveikatos būklės pažymėjimą, vaiko gimimo liudijimo kopiją, dokumentus ar jų kopijas, patvirtinančius šeimos sudėtį, kitus faktus, kuriais remiantis gali būti mokesčio už maitinimą lengvata.

18. Vaiko priėmimas į darželį įforminamas ugdymo sutartimi ne vėliau kaip pirmą ugdymo(si) dieną.

19. Abu sutarties egzempliorius pasirašo direktorius ir prašymo pateikėjas. Vienas sutarties egzempliorius įteikiamas prašymą pasirašiusiam asmeniui, kitas egzempliorius segamas į vaiko asmens bylą.

20. Ugdymo sutartis registruojama Mokinių registre.

21. Sudarius mokymo sutartį, formuojama vaiko asmens byla.

22. Vaikai į darželį priimami, išbraukiami direktoriaus įsakymu.

23. Vaikų, priimtų į grupes, sąrašai turi būti paskelbti darželio  skelbimų lentoje ne vėliau kaip rugpjūčio 31 d.

24. Vaikui pradėjus lankyti darželį, per 3 darbo dienas jis įregistruojamas Mokinių registre. Jei vaikas iš sąrašo išbraukiamas, per 1 darbo dieną iš Mokinių registro jis išregistruojamas.

25. Vaikui išvykus iš gimnazijos, jo asmens byla lieka gimnazijoje. Gavus įstaigos, kurioje vaikas tęsia ugdymą, prašymą ir tėvų sutikimą, įstaigai išsiunčiamos prašomų dokumentų kopijos.

**V SKYRIUS**

**BAIGIAMOSIOS NUOSTATOS**

24. Už šios Tvarkos įgyvendinimą atsakingas gimnazijos direktorius ar jo įgaliotas asmuo.

25. Vietų skaičius grupėse nustatomas pagal Lietuvos higienos normoje nustatytus reikalavimus.

26. Sprendimas dėl vaiko priėmimo ar nepriėmimo į gimnaziją gali būti skundžiamas įstatymų numatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_